જ્યોતિષમાં અનુભવ અને અવલોકનનું ખૂબ મહત્વ છે. વૈદ્યની જેમ જ્યોતિષી પણ જેટલો જૂનો હોય એટલો વધારે જાણકાર અને હોશિયાર. અનેક કુંડળીઓ તપસ્યા પછી તમને ઘણાં એવા તારણ મળે છે, કે માત્ર અમુક ગ્રહ યુતિઓ- પ્રતિયુતિઓ જોઇને જ જાતકની સ્થિતિનો અંદાજ આવી જાય છે. ગુરુએ સૌથી મહત્વનો ગ્રહ છે. ભૃગુ સંહિતાતો જાણે ગુરુને કેન્દ્રમાં રાખીને જ લખાઈ છે. માત્ર ગુરુના સ્થાનનો અભ્યાસ જાતકના જીવનના રહસ્યો પરથી તરત પડદો ઉચકે છે.